open-index/open-wikipedia-markdown huggingface dataset:
Βιθέντε ντελ Μπόσκε

Ο **Βιθέντε ντελ Μπόσκε Γκονθάλεθ, 1ος Μαρκήσιος των Ντελ Μπόσκε** (ισπανικά: *Vicente del Bosque González*, [ισπανική προφορά:  *[[ΔΦΑ|biˈθente ðel ˈβoske ɣonˈθaleθ]]*], γενν. 23 Δεκεμβρίου 1950) είναι Ισπανός πρώην διεθνής (18 φορές) ποδοσφαιριστής και νυν προπονητής ποδοσφαίρου. Από το 2008 μέχρι το 2016 υπήρξε ομοσπονδιακός προπονητής της Εθνική Ισπανίας, με την οποία κατέκτησε ένα Μουντιάλ το 2010 (το πρώτο στην ιστορία της Ισπανίας) και ένα Euro το 2012.

Ο Ντελ Μπόσκε ως ποδοσφαιριστής υπήρξε το μεγαλύτερος μέρος της σταδιοδρομίας του παίκτης της Ρεάλ Μαδρίτης, με την οποία κατέκτησε 5 πρωταθλήματα Ισπανίας και 4 Κύπελλα Ισπανίας. Από το 1987 ασχολήθηκε με τον σύλλογο και σε άλλο πόστο, αρχικά έγινε προπονητής της Ρεάλ Μαδρίτης Β, κατόπιν και της Ρεάλ Μαδρίτης, τρεις φορές. Η τρίτη, θεωρείται η πιο επιτυχημένη (μεταξύ 1999-2003), καθώς θεωρείται και η πιο επιτυχημένη περίοδος στη νεότερη εποχή του συλλόγου, κατακτώντας μεταξύ άλλων δύο φορές το Τσάμπιονς Λιγκ, δύο Πρωταθλήματα, ένα Σούπερ Καπ. κ.ά. Έτσι, θεωρείται ως ένας από τους πιο επιτυχημένους προπονητές όλων των εποχών.

## Παραπομπές


## Εξωτερικοί σύνδεσμοι

*BDFutbol player profile
*BDFutbol coach profile
*National team data 
*
*Biography at Real Madrid Fans 
*Real Madrid biography 

Κατηγορία:Μαρκήσιοι της Ισπανίας
Κατηγορία:Μέσοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Κλουμπ Ντεπορτίβο Καστεγιόν
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ρεάλ Μαδρίτης
Κατηγορία:Προπονητές ποδοσφαίρου Ρεάλ Μαδρίτης Καστίγια
Κατηγορία:Προπονητές ποδοσφαίρου Μπεσίκτας
Κατηγορία:Προπονητές Πριμέρα Ντιβιζιόν
Κατηγορία:Προπονητές Σούπερ Λιγκ Τουρκίας
Κατηγορία:Προπονητές ποδοσφαίρου Εθνικής Ισπανίας
Κατηγορία:Προπονητές ποδοσφαίρου Παγκοσμίου Κυπέλλου 2014
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Προπονητές ποδοσφαίρου Παγκοσμίου Κυπέλλου 2010
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές νικητές Ευρωπαϊκού Πρωταθλήματος Ποδοσφαίρου
Κατηγορία:Προπονητές Ευρωπαϊκού Πρωταθλήματος Ποδοσφαίρου 2016
Κατηγορία:Προπονητές Ευρωπαϊκού Πρωταθλήματος Ποδοσφαίρου 2012
Κατηγορία:Προπονητές νικητές Παγκοσμίου Κυπέλλου FIFA
Ελισάβετ της Ελλάδας και της Δανίας

Η **Ελισάβετ της Ελλάδας και της Δανίας** (24 Μαΐου 1904 – 11 Ιανουαρίου 1955) του Οίκου του Γκλύξμπουργκ ήταν πριγκίπισσα της Ελλάδας και της Δανίας και μετέπειτα κόμισσα του Τέρρινγκ-Γιέττενμπαχ. 

## Γέννηση
μικρογραφία|Η πριγκίπισσα Ελισάβετ (στο κέντρο), με τις αδελφές της.
Η Ελισάβετ γεννήθηκε στις 24 Μαΐου 1904 στο Τατόι, στην Ελλάδα. Ήταν το δεύτερο παιδί και η δεύτερη κόρη του Νικολάου της Ελλάδας και της Δανίας και της Ελένης Βλαδιμήροβνας της Ρωσίας. Η οικογένειά της, της έδωσε το παρωνύμιο «Μαλλιαρή» επειδή ήταν παχιά, με σκούρα καστανά μαλλιά. Η Ελισάβετ ήταν ιππέας και ζωγράφος. Οι αδελφές της Όλγα και Μαρίνα παντρεύτηκαν μέλη βασιλευόντων δυναστειών.

## Οικογένεια
Η Ελισάβετ παντρεύτηκε στις 10 Ιανουαρίου 1934 στο Μόναχο τον Κάρολο Θεόδωρο κόμη του Τέρινγκ-Γιέτενμπαχ, γιο της Σοφίας Αδελαΐδας στη Βαυαρία και μικρανιψιό της Ελισάβετ, Αυτοκράτειρας της Αυστρίας. Η Ελισάβετ και ο Κάρολος Θεόδωρος απέκτησαν δύο παιδιά, έξι εγγόνια και δεκαέξι δισέγγονα:
* *Χανς Βέιτ* Γασπάρ Νικόλαος (γενν. 1935), Κόμης του Τέρρινγκ-Γιέττενμπαχ, νυμφεύτηκε την Πριγκίπισσα Ενριέττα της Αυστρίας, κόρη του Φερδινάνδου Δ΄ της Τοσκάνης.Έχουν παιδιά:
** Κλαρίσσα (γενν. 1965), παντρεύτηκε τον πρίγκιπα Τάσσιλο του Χόενλοε-Σίλλινγκφυρστ.
** Ιγνάτιος Μαξιμιλιανός Κάρολος (γενν. 1966), Κόμης του Τέρρινγκ-Γιέττενμπαχ. Νυμφεύτηκε τη Ρομπιάνα Βιβιάνα Τζιάντα Μεστάστι-Γκρανέλλι.
** Κάρολος Θεόδωρος Φερδινάνδος (γενν. 1969), κόμης του Τέρρινγκ-Γιέττενμπαχ. Νυμφεύτηκε τη Νατάλια Αλεξέγιεβνα Ιβάνοβα.
* *Ελένη* Μαρίνα Ελισάβετ (γενν. 1937), Κόμισσα του Τέρρινγκ-Γιέττενμπαχ, παντρεύτηκε τον Φερδινάνδο Κάρολο Μαξιμιλιανό της Αυστρίας (γιο του Μαξιμιλιανού Ευγένιου της Αυστρίας και ανιψιό του Καρόλου της Αυστρίας).Έχουν παιδιά:
** Ελισάβετ (1957 - 1983), παντρεύτηκε τον Τζέημς Λίτσφιλντ.
** Σοφία (γενν. 1959), παντρεύτηκε τον Μαριάνο Χούγκο του Βίντις-Γκρετς.
** Μαξιμιλιανός (γενν. 1961), Αρχιδούκας της Αυστρίας. Νυμφεύτηκε τη Λύντια, κόρη του Ερνστ Φέρντιναντ του Άμπενσμπεργκ ουντ Τράουν.

μικρογραφία|150εσ|Η Ελισάβετ, Κόμισσα του Τέρρινγκ-Γιέττενμπαχ, σε παστέλ ζωγραφιά από την ζωγράφο Βέρα Στάνλεϋ Άλντερ.

Η Ελισάβετ απεβίωσε από καρκίνο στις 11 Ιανουαρίου 1955 στο Μόναχο, σε ηλικία 50 ετών. Ενταφιάστηκε στο Βινχέρινγκ στη Βαυαρία.

## Τίτλοι
*24 Μαΐου 1904 - 10 Ιανουαρίου 1934: *Η Βασιλική Υψηλότητα* Πριγκίπισσα Ελισάβετ της Ελλάδας και της Δανίας
*10 Ιανουαρίου 1934 - 11 Ιανουαρίου 1955: *Η Βασιλική Υψηλότητα* Πριγκίπισσα Ελισάβετ της Ελλάδας και της Δανίας, Κόμισσα του Τέρρινγκ-Γιέττενμπαχ 

**Τιμητικές διακρίσεις**
* Κυρία Μεγαλόσταυρου του Τάγματος των Αγίων Όλγας και Σοφίας

## Πρόγονοι

## Παραπομπές

Ελισάβετ της Ελλάδας και της Δανίας
Ελισάβετ της Ελλάδας και της Δανίας
Ελισάβετ της Ελλάδας και της Δανίας
Κατηγορία:Πριγκίπισσες της Δανίας
Φρανς Φράνκεν ο πρεσβύτερος

Ο **Φρανς Φράνκεν ο πρεσβύτερος** (φλαμανδικά: **Frans Francken (I)**, 1542, Χέρενταλς &ndash; 1616, Αμβέρσα) ήταν Φλαμανδός ζωγράφος, μια από τις ηγετικές μορφές στη ζωγραφική της Αμβέρσας κατά την Αντιμεταρρύθμιση]. Είναι κυρίως γνωστός για τους μεγάλους πίνακες για Αγία Τράπεζα και τους αλληγορικούς του πίνακες. Ήταν μέλος της δυναστείας ζωγράφων Φράνκεν, που διαδραμάτισε σημαντικό ρόλο στην καλλιτεχνική ζωή της Αμβέρσας κατά τον 17ο αιώνα.

## Βιογραφία

Ο Φράνκεν γεννήθηκε στο Χέρενταλς, γιος του Νίκολας Φράνκεν, ενός αφανούς ζωγράφου της πόλης. Αργότερα ο πατέρας του εγκαταστάθηκε στην Αμβέρσα και, πιθανότατα, υπήρξε ο πρώτος δάσκαλός του. Έγινε "Δάσκαλος" στη Συντεχνία του Αγίου Λουκά της Αμβέρσας το 1567 και "διάκονος" σε αυτήν το 1587. Οι νεότεροι αδελφοί του Χιερόνυμους Φράνκεν ΙΙ και Αμπρόσιους Φράνκεν Ι έγιναν επίσης επιτυχημένοι ζωγράφοι. Ο πρώιμος βιογράφος Κάρελ φαν Μάντερ αναφέρει ότι ο Φρανς Φράνκεν ο πρεσβύτερος ήταν μαθητής του διακεκριμένου μανιεριστή ζωγράφου Φρανς Φλόρις.

Ο Φρανς Φράνκεν νυμφεύτηκε την Ελίζαμπετ Μέρτενς. Όταν απεβίωσε, το 1619, τα τέκνα τους που είχαν επιβιώσει ήταν ο Τόμας, ο Φρανς Φράνκεν ο νεότερος, ο Χιερόνυμους Φράνκεν ΙΙ, ο Αμπρόσιους Φράνκεν ΙΙ, η Μαγκνταλένα και η Ελίζαμπετ.

Ανάμεσα στους μαθητές του συγκαταλέγονται οι Φρανς Φράνκεν ο νεότερος, Χόρτζιους Χέλντορπ, Χέρμαν φαν ντερ Μαστ και Γιαν ντε Βελ Ι.

## Έργο

Ο Φρανς Φράνκεν ο πρεσβύτερος εργάστηκε κυρίως φιλοτεχνώντας εικόνες για Αγία Τράπεζα, για τις οποίες υπήρχε τότε μεγάλη ζήτηση, ως αποτέλεσμα της εικονοκλασίας των Καλβινιστών. Το αριστούργημά του είναι ένα τρίπτυχο που ονομάστηκε *[[:File:Cristoentrelosescribas.jpg|Ο Χριστός ανάμεσα στις Γραφές]]*, το οποίο δημιούργησε για τον καθεδρικό ναό της Αμβέρσας το 1587. Οι μορφές είναι μάλλον "ξύλινες" και στο ύφος του ύστερου μανιερισμού. Εν τούτοις, οι κεφαλές τους αναδεικνύουν την ικανότητα του καλλιτέχνη στις προσωπογραφίες. Ο Φρανς Φράνκεν ήταν επίσης προσωπογράφος και ορισμένα πορτρέτα Αυλικών αποδίδονται σε αυτόν.

Τα πρώτα του έργα είχαν το ύφος του Φρανς Φλόρις, αλλά μετά το 1600 ανέπτυξε το δικό του ύφος, στο οποίο εμφάνιζε κλασικιστικά χαρακτηριστικά, σχετικά όμοια με αυτά στα έργα του Όττο φαν Φέιν.

Ο Φρανς Φράνκεν ζωγράφισε, επίσης, μικρής κλίμακας πίνακες (αποκαλούνται "πίνακες του μπουφέ", cabinet pictures), ένα είδος ζωγραφικής στο οποίο οι γιοι του Φρανς και Χιερόνυμους ΙΙ θα διέπρεπαν. Ήταν, επιπλέον, γνωστός για τους αλληγορικούς του πίνακες και ο γιος του Φρανς θα συνέχιζε αυτή την παράδοση. Χαρακτηριστικό παράδειγμα τέτοιου πίνακα είναι *Η μάχη του Χρόνου απέναντι στον Θάνατο* (σήμερα στην Bayerische Staatsgemäldesammlungen)

## Οικογενειακό δένδρο

## Παραπομπές


## Εξωτερικοί σύνδεσμοι
*Frans Francken I στο Artnet

## Δείτε επίσης
* Μανιερισμός της Αμβέρσας
* Κατάλογος Φλαμανδών ζωγράφων

## Περαιτέρω ανάγνωση
* (see index).

Κατηγορία:Φλαμανδοί ζωγράφοι
Ρόι Άντερσον (ποδόσφαιρο)

Ο **Ρόι Άντερσον**, γεννημένος στις 2 Αυγούστου 1949 στο Κίρσεμπεργκ (συνοικία στα βόρεια του Μάλμε), είναι πρώην Σουηδός διεθνής ποδοσφαιριστής. 

## Βιογραφία
Ο Άντερσον αγωνίστηκε για διάστημα δεκαπέντε ετών ως κεντρικός αμυντικός για λογαριασμό της Μάλμε ΦΦ, όπου διακρίθηκε κυρίως για το πάθος και τη δύναμή του. Με την ομάδα του κατέκτησε το σουηδικό πρωτάθλημα συνολικά πέντε φορές (1970, 1971, 1974, 1975 και 1977), καθώς και το Κύπελλο Σουηδίας, επίσης πέντε φορές (1973, 1974, 1975, 1978 και 1980). Σε ατομικό επίπεδο, έλαβε, το 1977, το *[[Guldbollen]]*, βραβείο του καλύτερου Σουηδού παίκτη της χρονιάς. Πραγματοποίησε συνολικό αριθμό συμμετοχών της τάξεως των 623 αναμετρήσεων με την ομάδα του, εκ των οποίων οι 327 για το πρωτάθλημα. 

Το 1979, η ομάδα του έφτασε ως τον τελικό του Κυπέλλου Πρωταθλητριών Ευρώπης, ωστόσο, ο ίδιος, καθώς είχε υποστεί σοβαρό τραυματισμό στο γόνατο, δεν αγωνίστηκε, σε μια αναμέτρηση όπου η ομάδα του ηττήθηκε απέναντι στη Νότιγχαμ Φόρεστ (1-0). Ο σύλλογος έλαβε, έπειτα από την επιτυχημένη αυτή πορεία, το χρυσό μετάλλιο Σβένσκα Ντάγκμπλαντετ, το οποίο ανταμείβει την κορυφαία αθλητική επίδοση της χρονιάς στη Σουηδία. Οι επιδόσεις του Ρόι Άντερσον στο Κύπελλο Πρωταθλητριών Ευρώπης ήταν της τάξεως των 18 συμμετοχών, χωρίς, ωστόσο, να πετύχει κάποιο τέρμα.

Ο Άντερσον αριθμούσε συνολικά είκοσι διεθνείς συμμετοχές με την Εθνική Σουηδίας, αγωνιζόμενος με τα χρώματά της μεταξύ του 1974 και του 1978. Πραγματοποίησε την πρώτη διεθνή συμμετοχή του στις 13 Οκτωβρίου 1974, σε αναμέτρηση απέναντι στην Τσεχοσλοβακία, ενώ την τελευταία στις 16 Αυγούστου 1978 απέναντι στη Δανία.

Έλαβε μέρος, με την εθνική ομάδα της Σουηδίας, στο Παγκόσμιο Κύπελλο του 1978, το οποίο διεξήχθη στην Αργεντινή. Κατά τη διάρκεια του Παγκοσμίου Κυπέλλου, αγωνίστηκε ως βασικός και συνολικά σε τρεις αναμετρήσεις: απέναντι στη Βραζιλία, την Αυστρία και την Ισπανία.

Απέκτησε δύο υιούς, τους Πάτρικ και Ντάνιελ, οι οποίοι υπήρξαν, επίσης, ποδοσφαιριστές και, μάλιστα, διεθνείς.

## Παραπομπές


Κατηγορία:Σουηδοί ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Μάλμε ΦΦ
3154 Γκραντ

Ο **Γκραντ (Grant)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1984 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του προέδρου των Ηνωμένων Πολιτειών Αμερικής Οδυσσέως Γκραντ.

Τα φυσικά χαρακτηριστικά του Γκραντ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκραντ
3163 Ράντι

μικρογραφία|Η τροχιά του αστεροειδούς 3163 Ράντι
Ο **Ράντι (Randi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1981 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον Καναδο-αμερικανό ταχυδακτυλουργό («μάγο») Τζέιμς Ράντι.

Εξαιτίας της μεγάλης εκκεντρότητας της τροχιάς του, επί πολλές εβδομάδες πριν και μετά το περιήλιό του, ο Ράντι βρίσκεται εκτός της Κύριας Ζώνης, ενώ στο περιήλιό του βρίσκεται πιο κοντά στον Ήλιο από ό,τι ο πλανήτης `Αρης στο δικό του αφήλιο.

## Φυσικά χαρακτηριστικά
Τα κυρίως φυσικά χαρακτηριστικά του Ράντι είναι άγνωστα. Ο Ράντι περιστρέφεται γύρω από τον εαυτό του μία φορά κάθε 45 ως 75 ώρες περίπου, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραντι
3169 Όστρο

thumb|right|250px|Ο 3169 Όστρο ως κινούμενη φωτεινή κηλίδα σε λήψη με το τηλεσκόπιο των 70 εκατοστών του Αστεροσκοπείου της Χαϊδελβέργης

Ο **Όστρο (Ostro)** είναι ένας μικρός διπλός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,7. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Στήβεν Όστρο (1946-2008), που παρατήρησε πολλούς γεωπλήσιους αστεροειδείς με την τεχνική του ραντάρ.

Ο Όστρο είναι ένας από τους λίγους αστεροειδείς της Κύριας Ζώνης που περιφέρεται γύρω από τον Ήλιο σε λιγότερο από χίλιες γήινες ημέρες.

## Φυσικά χαρακτηριστικά και δορυφόρος
Ο φασματικός τύπος του Όστρο είναι **TS** (κατά Tholen) ή **Xe** (κατά SMASSII). Από παρατηρήσεις της καμπύλης φωτός που έγιναν στις 5 Νοεμβρίου και στις 5 Δεκεμβρίου 2005 ανακαλύφθηκε δορυφόρος που έχει παρόμοιες διαστάσεις με τον κυρίως αστεροειδή, έτσι ώστε μαζί του αποτελεί στην ουσία έναν διπλό αστεροειδή. Οι διαστάσεις του μεγαλύτερου σώματος του ζεύγους είναι περίπου 4,4 × 3,4 × 3,2 χιλιόμετρα, ενώ του μικρότερου είναι 4,8 × 2,6 × 2,4 χλμ. Τα δύο σώματα περιφέρονται περί το κοινό τους κέντρο μάζας σε απόσταση 4,8 χλμ. το ένα από το άλλο, με περίοδο περιφοράς ίση με την περίοδο περιστροφής του μεγαλύτερου γύρω από τον εαυτό του: 6 ώρες και 30 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Οστρο
3175 Νέττο

Ο **Νέττο (Netto)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1979 από τον Βέλγο αστρονόμο Ανρί Ντεμπεόν και τον Βραζιλιάνο αστρονόμο Εντγκάρ Ράνγκελ Νέττο, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων. Ο αστεροειδής πήρε το όνομά του από το επώνυμο του δεύτερου αστρονόμου.

Αξιοσημείωτη είναι η πολύ μικρή κλίση της τροχιάς του Νέττο ως προς την εκλειπτική, μόλις 38΄29΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν.

## Φυσικά χαρακτηριστικά
Ο φασματικός τύπος του Νέττο είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νεττο
Ρίο ντε Τζανέιρο (πολιτεία)

Το **Ρίο ντε Τζανέιρο** (πορτογαλικά: *Rio de Janeiro*) είναι πολιτεία της Βραζιλίας. Διοικητικό κέντρο της πολιτείας είναι η πόλη Ρίο ντε Τζανέιρο. Οι κάτοικοι της πολιτείας ονομάζονται "φλουμινένσε" (fluminense)

Η πολιτεία έχει πληθυσμό 15.989.929 κατοίκους σύμφωνα με την απογραφή 2010 και έκταση 43.780,2 τετ.χλμ. Το Ρίο ντε Τζανέιρο διοικητικά διαιρείται σε έξι μεσοπεριοχές και 18 μικροπεριοχές.

## Δήμοι

Η Πολιτεία του Ρίο ντε Τζανέιρο έχει 92 δήμους:

Άνγκρα ντος Ρέις, Απεριμπέ, Αραϊάλ ντο Κάμπο, Αραρουάμα, Αρεάλ, Αρμασάου ντος Μπούζιος, Βαλένσα, Βασσούρας, Βάχι-Σάι, Βόλτα Ρεντόντα, Γκουαπιμιρίμ, Ενζενέιρο Πάουλο ντε Φροντίν, Ιγκουάμπα Γκράντε, Ιταγκουάι, Ιτάλβα, Ιταμποραΐ, Ιταοκάρα, Ιταπερούνα, Ιτατιάια, Κάμπο Φρίο, Κάμπος ντος Γκοϊτακάζες, Καζιμίρο ντε Αμπρέου, Καμπούσι, Κανταγκάλο, Καραπεμπούς, Κάρμο, Καρντόζο Μορέιρα, Κατσουέιρας ντε Μακακού, Κεϊμάντος, Κισαμάν, Κομενταντόρ Λέβι Γκασπαριάν, Κονσεϊσάου ντε Μακαμπού, Κορδέιρο, Κουατίς, Λάζε ντο Μουριάε, Μαγέ, Μακαέ, Μακούκου, Μανγκαρατίμπα, Μαρικά, Μέντες, Μεσκίτα, Μιγκέλ Περέιρα, Μιρασέμα, Μπάχα Μάνσα, Μπάχα ντο Πιραΐ, Μπέλφορντ Ρόξο, Μπομ Τζαρντίμ, Μπομ Τζεζούς ντο Ιταμπαποάνα, Νατιβιδάτζι, Νιλοπόλις, Νιτερόι, Νόβα Ιγκουάσου, Νόβα Φριμπούργκο, Ντουάς Μπάρας, Ντούκε ντε Κάσιας, Παραΐμπα ντο Σουλ, Παρακάμπι, Παρατί, Πάτι ντο Αλφέρις, Πετρόπολις, Πινιεϊράλ, Ρίο Κλάρο, Ρίο Μπονίτο, Ρίο ντας Όστρας, Ρίο ντας Φλόρες, Ρίο ντε Τζανέιρο, Πιραΐ, Πορσιούνκουλα, Πόρτο Ρεάλ, Ρεζέντε, Σάντα Μαρία Μανταλένα, Σάντο Αντόνιο ντε Πάντουα, Σάου Γκονσάλο, Σάου Τζοζέ ντε Ουμπά, Σάου Τζοζέ ντου Βάλε ντο Ρίο Πρέτο, Σάου Τζουάου ντα Μπάχα, Σάου Τζουάου ντε Μερίτι, Σάου Πέδρο ντα Αλδέια, Σάου Σεμπαστιάου ντου Άλτο, Σάου Φιντέλις, Σάου Φρανσίσκο ντε Ιταμπαποάνα, Σακουαρέμα, Σαπουκάια, Σεροπέδικα, Σίλβα Τζαρντίμ, Σουμιντούρου, Τανγκουά, Τερεζόπολις, Τζαπερί, Τραζάνο ντε Μοράες και Τρες Ρίους.

## Παραπομπές



## Εξωτερικοί σύνδεσμοι

* 

Κατηγορία:Πολιτείες της Βραζιλίας
Γουλιέλμος Α΄ της Απουλίας

Ο **Γουλιέλμος Α΄ της Απουλίας** ή **Γουλιέλμος ο Σιδηρόχειρ** (πριν το 1010 - 1046) ήταν ο πρώτος Κόμης της Απουλίας και της Καλαβρίας (1042 - 1046), από τον Οίκο των Ωτβίλ. Ήταν υιός του Τανκρέδου και της πρώτης συζύγου του Μουριέλας.

## Βιογραφία

Οκτώ από τους υιούς του Τανκρέδου έφυγαν από τη Νορμανδία αναζητώντας την τύχη τους στη N. Ιταλία. Πρώτα πήγε ο Γουλιέλμος Α' με τον Ντρόγκο περίπου το 1035, μετά από εκκλήσεις για βοήθεια άλλων Νορμανδών που είχαν πάει πριν, όπως ο τυχοδιώκτης Ραϊνούλφος Ντρενγκό κόμης της Αβέρσα. Οι εκεί Ρωμαίοι είχαν προσλάβει Λομβαρδούς και Νορμανδούς εναντίον των Σαρακηνών. Ο Γουλιέλμος Α' το διάστημα 1038-40 πολέμησε μαζί με τους μισθοφόρους αυτούς, μάλιστα στην πολιορκιά των Συρακουσών σκότωσε τον εμίρη της πόλης, πράξη που του έδωσε το παρωνύμιο *Σιδηρόχειρ*. Ο αρχηγός των Λομβαρδών Αρντουίν αρνήθηκε να παραδώσει έναν ίππο από τα λάφυρα στο στρατηγό Γεώργιο Μανιάκη και ο στρατηγός τον ταπείνωσε δημόσια. Ο Αρντουίν αποχώρησε μαζί με τους Λομβαρδούς, Νορμανδούς και Βαράγγους. Ο Μανιάκης ανακλήθηκε στην Κωνσταντινούπολη και ο επόμενος Κατεπάνω Ιταλίας Μιχαήλ Δοκειανός διόρισε τον Αρντουίν *τοποτηρητή* του Μέλφι, που βρίσκεται μεταξύ Απουλίας και Καλαβρίας.
thumb|200px|left|Ο οικογενειακός τάφος των πρώτων Ωτβίλ στο αββαείο της Αγ. Τριάδος στη Βενόζα
Το 1040 οι Λομβαρδοί στην Απουλία και το Μέλφι, υποστηριζόμενοι και από τους Νορμανδούς, εξεγέρθηκαν εναντίον των Ρωμαίων· ο Δουκειανός εξαγόρασε τους αρχηγούς τους, τον Ατενούλφ, τον Αργυρό και ίσως τον Αρντουίν. Το 1042 οι Νορμανδοί εξέλεξαν ηγέτη τους (*κόμη*) τον Γουλιέλμο Α', ο οποίος μαζί με άλλους αρχηγούς των Νορμανδών ζήτησε από τον Γουαϊμάρος Δ΄ πρίγκιπα του Σαλέρνο να τους αναγνωρίσει τις κατακτήσεις τους· τον ανακήρυξαν *δούκα της Απουλίας και Καλαβρίας*. Έτσι το 1043 ο Γουαϊμάρος Δ' έδωσε φέουδα στους βαρόνους: ο Γουλιέλμος Α' νυμφεύτηκε την ανιψιά του Γκουίντα και πήρε το Άσκολι, ο Ντρόγκο τη Βενόζα, ο Πέτρος το Τράνι, κά. Το επόμενο έτος ο Γουλιέλμος Α' και ο Γκουϊμάρ Δ' άρχισαν την κατάκτηση της Καλαβρίας και έκτισαν το μεγαλο κάστρο Στρίντουλα, μάλλον κοντά στο Σκυλίσιο. Το 1045 ηττήθηκε στον Τάραντα από τον Αργυρό. Απεβίωσε το επόμενο έτος και τον διαδέχθηκε ο αδελφός του Ντρόγκο. Ονόμαζε τον εαυτό του κόμη των Νορμανδών στην Απουλία και Καλαβρία, αν και ποτέ δεν του απονεμήθηκε ο τίτλος αυτός.

## Οικογένεια
Νυμφεύτηκε μια ανιψιά του Γουαϊμάρος Δ', τη Γκουίντα, κόρη του Γκυ δούκα του Σορέντο.

## Παραπομπές

## Πηγές
* Ghisalberti, Albert (ed). Dizionario Biografico degli Italiani: II Albicante – Ammannati. Rome, 1960.
* Gwatkin, H.M., Whitney, J.P. (ed) et al. The Cambridge Medieval History: Volume III. Cambridge University Press, 1926.
* Norwich, John Julius. The Normans in the South 1016–1130. Longmans: London, 1967.
* Chalandon, Ferdinand. Histoire de la domination normande en Italie et en Sicilie. Paris, 1907.
* Gravett, Christopher, and Nicolle, David. The Normans: Warrior Knights and their Castles. Osprey Publishing: Oxford, 2006.
* Beech, George. A Norman-Italian Adventurer in the East: Richard of Salerno. 1993.

Κατηγορία:Οίκος των Ωτβίλ
Κατηγορία:Κόμητες της Απουλίας και της Καλαβρίας
3162 Νοσταλγία

Η **Νοσταλγία (Nostalgia)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,3. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το ομώνυμο συναίσθημα.

## Φυσικά χαρακτηριστικά
Τα κυρίως φυσικά χαρακτηριστικά της Νοσταλγίας είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 6 ώρες και 25 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νοσταλγια
3156 Έλινγκτον

Ο **Έλινγκτον (Ellington)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1953 από τον Γάλλο αστρονόμο Αλφρέντ Σμιτ, που παρατηρούσε από την Υκλ του Βελγίου, και πήρε το όνομά του προς τιμή του Αμερικανού μουσικοσυνθέτη της τζαζ Ντιουκ Έλινγκτον. Ο αστεροειδής αυτός υπήρξε ο τελευταίος χρονικά από τους 4 που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος του Έλινγκτον εκτιμάται σε 27,7 ± 1,5 χιλιόμετρα, ενώ το γεωμετρικό άλβεδό του είναι 0,0698. Ο Έλινγκτον περιστρέφεται γύρω από τον εαυτό του μία φορά κάθε 6 ως 11 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελινγκτον
Missing Noir M

Το ***Missing Noir M*** (Χανγκούλ: 실종느와르 M) είναι νοτιοκορεάτικη αστυνομική σειρά μυστηρίου με πρωταγωνιστές τον Κιμ Κανγκ-γου και τον Παρκ Χι-σουν. Μεταδιδόταν στο κανάλι ΟCN τα Σάββατο στις 23:00 για 10 επεισόδια από τις 28 Μάρτιο έως 30 Μαΐου το 2015.

## Πλοκή
Ο Γκιλ Σου-χιόν είναι (όπως περιγράφεται στην σειρά) ένα παιδί-θαύμα που άρχισε να σπουδάζει στο Χάρβαρντ από την ηλικία των 10. Στα 15 του, άρχισε να δουλεύει στη NASA και στα 18 του, στο FBI. Μυστηριωδώς αποφασίζει να γυρίσει στην Κορέα, όπου αναλαμβάνει να δουλέψει σαν αρχηγός σε μια ειδική ομάδα αγνοούμενων προσώπων που λύνει τις 1% πιο δύσκολες, άλυτες υποθέσεις αγνοουμένων προσώπων.

Συνάδελφός του είναι ο Ο Ντε-γιόνκγ , ένας υπαστυνόμος με πολλά χρόνια εμπειρίας στο πεδίο και δυνατό αίσθημα απονομής της δικαιοσύνης. Ο Σου-χιόν έχοντας μεγάλη αναλυτική ικανότητα και ο Ντε-γιόνγκ καθοδηγείται από το ένστικτό του. Σε αυτή τη σειρά συνδυάζονται αυτά τα δύο χαρακτηριστικά καθώς και το δυνατό αίσθημα απονομής της δικαιοσύνης, βάζουν στην φυλακή τους πιο σκληρούς εγκληματίες της χώρας.

Παρ' όλο που η σειρά είχε χαμηλά ποσοστά τηλεθέασης, πολλοί τηλεθεατές την ενέταξαν μέσα στις αγαπημένες τους σειρές.

## Παραπομπές


Κατηγορία:Νοτιοκορεατικές τηλεοπτικές σειρές
Σεαρά

Η **Σεαρά** (πορτογαλικά: *Ceará*) είναι πολιτεία της Βραζιλίας. Γεωγραφικά βρίσκεται  στα νοτιοανατολικά της χώρας και συνορεύει με τις πολιτείες Πιαουί, Περναμπούκο, Παραΐμπα και Ρίο Γκράντε ντο Νόρτε και βρέχεται από τον Ατλαντικό . Διοικητικό της κέντρο είναι η πόλη Φορταλέζα  και το βορειοανατολικό της τμήμα αποτελεί μέρος του Βραζιλιανικού υψιπέδου. Έχει πληθυσμό 8.452.381 κατοίκους (8η θέση στη Βραζιλία) και έκταση 148.920,5 τετ.χλμ. (17η θέση).  Η πολιτεία Σεαρά διοικητικά διαιρείται σε επτά μεσοπεριοχές και 33 μικροπεριοχές και έχει 184 δήμους.

Η βάση της οικονομίας της είναι η γεωργία. 

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Ζωγράφος του Οινοκλή

Ως **ζωγράφος του Οινοκλή** ονομάζεται αναγνωρίσιμος ζωγράφος (αγγειογράφος) αγνώστου ονόματος που άκμασε περί το 480-470 π.Χ. σε αρχαίο αττικό εργαστήριο. Το συμβατικό όνομα αυτό έδωσε πρώτος ο Τζον Μπίζλι. Έχουν βρεθεί σχεδόν 60 αγγεία που είναι διακοσμημένα με τα καλλιτεχνήματά του, μεταξύ των οποίων και ένα αφιερωμένο βάζο που φέρει την «καλή» επιγραφή *ΟΙΟΝΟΚΛΗΣ ΚΑΛΟΣ*.

## Εικόνες

File:Drunken orator.JPG|Ο μεθυσμένος ποιητής απαγγέλλει. Μουσείο Γκέτι, αρ. 86.AE.237, Beazley 10147
File:Herakles Syleus Louvre G210.jpg|Ηρακλής και Συλέας. Μουσείο του Λούβρου, αρ. G210, Beazley 207530


## Βιβλιογραφία
* E. D. Serbeti, "The Oionokles Painter" in *Boreas* vol. 12 (1989) pp. 17-46

## Εξωτερικοί σύνδεσμοι

* Η συλλογή Beazley 

Κατηγορία:Αρχαίοι Έλληνες ζωγράφοι
Συμπόσιο Γυναικών

Το **Συμπόσιο Γυναικών** είναι θέμα που συναντάται σε αγγειογραφίες αττικών εργαστηρίων. Οι απεικονιζόμενες γυναίκες εικονίζονται σε χαρακτηριστικές περιστάσεις ανδρικών ρόλων. Για παράδειγμα τρώνε με το σώμα τους γυμνό, παίζουν μουσικά όργανα, ή διασκεδάζουν την ώρα τους με κότταβο, και γενικά φέρονται με φυσικό τρόπο, σε περιστάσεις στις οποίες συνήθως απεικονίζονται άνδρες.
## Γενική βιβλιογραφία
* Gloria Ferrari, *Figures of Speech: Men and Maidens in Ancient Greece* (Chicago: University of Chicago Press, 2002) p. 19-20 and note 56 
* M. F. Kilmer, *Greek Erotica on Attic Red-Figure Vases* (London, 1993) p. 146
* Leslie Kurke, *Coins, Bodies, Games, and Gold: The Politics of Meaning in Archaic Greece* (Princeton: Princeton University Press, 1999) pp. 205-207
* I. Peschel, *Die Hetare bei Symposium und Komos in der attisch rotfigurigen Malerei des 6.-4. Jhs. v.Chr.*. Frankfurt, 1987
Κατηγορία:Αρχαία ελληνική τέχνη
Εμβόλιο ανεμοβλογιάς

Το **εμβόλιο ανεμοβλογιάς**, γνωστό επίσης ως** εμβόλιο ανεμευλογιάς**, είναι ένα εμβόλιο που προστατεύει από την ανεμοβλογιά. Μία δόση αποτρέπει το 95% ήπιας μορφής της νόσου και το 100% σοβαρής μορφής της νόσου. Δύο δόσεις του εμβολίου είναι πιο αποτελεσματικές από ό,τι η μία. Εφόσον χορηγηθεί σε άτομα που δεν έχουν ανοσοποιηθεί εντός πέντε ημερών από την έκθεση στην ανεμοβλογιά, αποτρέπει τα περισσότερα κρούσματα της νόσου. Ο εμβολιασμός μεγάλου μέρους του πληθυσμού προστατεύει επίσης τα ανεμβολίαστα άτομα. Χορηγείται με υποδόρια ένεση.

Ο Παγκόσμιος Οργανισμός Υγείας (ΠΟΥ) συνιστά τον εμβολιασμό ρουτίνας, μόνο αν μια χώρα μπορεί να διασφαλίσει τον εμβολιασμό του 80% του πληθυσμού. Αν εμβολιαστεί μόνο το 20 έως 80% του πληθυσμού, υπάρχει πιθανότητα μετάδοσης της νόσου σε περισσότερα άτομα μεγαλύτερης ηλικίας, οπότε και μπορεί να επιδεινωθεί το συνολικό αποτέλεσμα. Συνιστώνται μία ή δύο δόσεις του εμβολίου. Στις Ηνωμένες Πολιτείες συνιστώνται  δύο δόσεις ξεκινώντας από την ηλικία των δώδεκα με δεκαπέντε μηνών. Ήδη από το 2012 στις περισσότερες Ευρωπαϊκές χώρες συνιστάται ο εμβολιασμός για όλα τα παιδιά ή για όσα ανήκουν σε ομάδες υψηλού κινδύνου. Λόγω κόστους όμως, το εμβόλιο δεν προσφέρεται σε όλες τις χώρες.

Το εμβόλιο είναι πολύ ασφαλές. Στις μικρότερης σημασίας παρενέργειες περιλαμβάνονται πόνος στο σημείο της έγχυσης, πυρετός και εξάνθημα. Σπάνια εκδηλώνοται σοβαρές ανεπιθύμητες ενέργειες, οι οποίες και εμφανίζονται κυρίως σε άτομα με κακή λειτουργία του ανοσοποιητικού συστήματος. Θα πρέπει να χορηγείται προσεκτικά σε άτομα με HIV/AIDS. Δεν συνιστάται κατά την εγκυμοσύνη, ωστόσο τις λίγες φορές που έχει χορηγηθεί στη διάρκεια της εγκυμοσύνης δεν αναφέρθηκαν προβλήματα. Το εμβόλιο είναι διαθέσιμο είτε μεμονωμένα είτε σε συνδυασμό με το εμβόλιο MMR. Αποτελείται από τον εξασθενημένο ιό.

Το εμβόλιο της ανεμοβλογιάς έγινε για πρώτη φορά εμπορικά διαθέσιμο το 1984. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, την πιο σημαντική φαρμακευτική αγωγή που απαιτείται για ένα βασικό σύστημα υγείας. Στις Ηνωμένες Πολιτείες η τιμή του κυμαίνεται μεταξύ 100 και 200 δολαρίων.

## Παραπομπές


Ανεμοβλογια
Ουμφρέδος του Ωτβίλ

Ο **Ουμφρέδος της Απουλίας**, ή **Αμπαγκελάρντ** ή **Αμπελάρντ** (περί το 1010 - Αύγουστος 1057) μέλος του Οίκου των Ωτβίλ ήταν τρίτος Κόμης της Απουλίας και Καλαβρίας (1051 - 1057). Ο Ουμφρέδος ήταν υιός του Τανκρέδου του Ωτβίλ και της πρώτης συζύγου του Μουριέλας, διαδέχθηκε τον αδελφό του Δρόγων του Ωτβίλ που δολοφονήθηκε (1041).

## Βιογραφία

Τα δύο μεγαλύτερα αδέλφια του Γουλιέλμος Α΄ της Απουλίας και Ντρόγκο πήγαν από τη Νορμανδία στη Ν. Ιταλία για αναζήτηση καλύτερης τύχης. Ο ιστορικός Γκοφρέντο Μαλατέρα αναφέρει ότι τους ακολούθησε, μάλλον όμως πήγε αργότερα το 1044, που ο Γουλιέλμος Α' ήταν ηγέτης (*κόμης*) των Νορμανδών της Απουλίας και Καλαβρίας. Όταν τον διαδέχθηκε ο Ντρόγκο, έκανε τον Ουμφρέδος κύριο τού Λαβέλο. Εκεί ο Ουμφρέδος προσέλαβε στην υπηρεσία του τον νεαρό Νορμανδό Ριχάρδο Ντρεγκό. Όταν το 1051 απεβίωσε ο Ντρόγκο, τον διαδέχθηκε με την υποστήριξη του Γκουαϊμάρ Δ', ο οποίος όμως σύντομα δολοφονήθηκε. Πρώτο του μέλημα ήταν να τιμωρήσει το δολοφόνο του Ντρόγκο. 

Το 1053 έφθασε στη Ν. Ιταλία ο αδελφός του Γοδεφρείδος και δύο ετεροθαλείς αδελφοί του, ο Μωζέρ, που του δόθηκε από τον Ουμφρέδος η κομητεία του Καπετανάτου (=Φότζιας) και ο Γουλιέλμος, που του δόθηκε το πριγκιπάτο του Σαλέρνο. Επειδή πολλοί Νορμανδοί ιππότες λεηλατούσαν παπικές περιοχές, ο πάπας Λέων Θ' οργάνωσε συνασπισμό με τους Γερμανούς και βάδισε νότια εναντίον των Νορμανδών. Το 1053 στη μάχη του Σιβιτάτε ο Ουμφρέδος με τα αδέλφια του, που μαζί τους ήταν ο Ροβέρτος Γυϊσκάρδος και ο Ριχάρδος Ντρεγκό με τους συγγενείς του, νίκησαν το στρατό του πάπα και του Ερρίκο Γ΄ της Γερμανίας και αιχμαλώτισαν το Λέοντα Θ΄, που τον φυλάκισαν στο Μπενεβέντο. Τον ελευθέρωσαν 7 έτη αργότερα και σύντομα ο πάπας απεβίωσε.

Οι διάδοχοι πάπες ήταν αδύναμοι και ο Ουμφρέδος με τους Νορμανδούς του το εκμεταλλεύθηκε, καταλαμβάνοντας τρεις πόλεις ως το 1055. Ο ήρωας της μάχης του Σιβιτάτε Ροβέρτος κατέλαβε άλλες τρεις πόλεις· ο Χάμφρεϋ, που φοβήθηκε την αυξανόμενη δύναμή του, τον κάλεσε πίσω. Απεβίωσε το 1056/7 και ετάφη στο αββαείο της Αγ. Τριάδος στη Βενόζα. Είχε αφήσει επίτροπο των ανηλίκων γιών του τον Ροβέρτο, αλλά εκείνος τους εκτόπισε και ανέλαβε κόμης της Απουλίας και Καλαβρίας.

## Οικογένεια

Νυμφεύτηκε τη Λομβαρδή Γκαϊτελγκρίμα/Αλτρούντε, κόρη του Γκουαϊμάρ Γ' πρίγκιπα του Σαλέρνο, πολλοί ταυτίζουν την σύζυγο του με την Γκαϊτελγκρίμα του Σαλέρνο χήρα του Ιορδάνη Α΄ της Κάπουα αλλά αυτό θεωρείται αδύνατο. Με την σύζυγο του Γκαϊτελγκρίμα απέκτησε:

*Αβελάρδος του Ωτβίλ 1044 - 1081, απεβίωσε στην Ιλλυρία και ετάφη στην Ελλάδα.
*Ερμάνος των Ωτβίλ, μετά το 1045 - 1097, ταξίδεψε στην Κωνσταντινούπολη και έλαβε μέρος στην Α' Σταυροφορία και στην πολιορκία της Αντιόχειας.
*μια κόρη, που παντρεύτηκε κάποιον Γκραντιλόν.

## Παραπομπές
 		


## Πηγές

*Norwich, John Julius. The Kingdom in the Sun 1130-1194. Longman: London, 1970.

Κατηγορία:Οίκος των Ωτβίλ
Κατηγορία:Κόμητες της Απουλίας και της Καλαβρίας
Μπίρκιρ Μπιάρνασον (ποδοσφαιριστής)

Ο **Μπίρκιρ Μπιάρνασον** (ισλανδικά: *Birkir Bjarnason*, 27 Μαΐου 1988 - ) είναι Ισλανδός επαγγελματίας ποδοσφαιριστής, που αγωνίζεται ως μέσος στην Πρέμιερ Λιγκ για την Άστον Βίλα, αλλά και στην Εθνική Ισλανδίας. Στην πατρίδα του έχει το ψευδώνυμο Θωρ.

Η επαγγελματική του καριέρα ξεκίνησε το 2006, με τη νορβηγική Βίκινγκ ΦΚ, στην οποία αγωνιζόταν για μία πενταετία. Μετά από ένα πέρασμα από το Βέλγιο και τη Σταντάρ Λιέγης έκατσε για τρία χρόνια στην Ιταλία στις Σαμπντόρια και Δελφίνο Πεσκάρα 1936. Το 2015, πήρε μεταγραφή στη Βασιλεία, όπου εκεί κατέκτησε τον πρώτο του τίτλο, αφού πανηγύρισε ένα πρωτάθλημα Ελβετίας.

Στην Εθνική του είναι αγωνίζεται από το 2010, και είναι μέλος των μεγαλύτερων επιτυχιών της. Αρχής γενομένης με τα προκριματικά του Μουντιάλ 2014, όπου αποκλείστηκε στα μπαράζ, και, τέλος, στην παρουσίαση για πρώτη φορά της ομάδας στα τελικά μεγάλης διοργάνωσης, του Euro 2016.

## Παραπομπές


## Εξωτερικοί σύνδεσμοι

*KSI profile 
*Profile on the Swiss Football League homepage 
*Profile at Viking

Κατηγορία:Μέσοι ποδοσφαιριστές
Κατηγορία:Ισλανδοί ποδοσφαιριστές
Κατηγορία:Ποδοσφαιριστές Εθνικής Ισλανδίας Κ17
Κατηγορία:Ποδοσφαιριστές Εθνικής Ισλανδίας Κ19
Κατηγορία:Ποδοσφαιριστές Εθνικής Ισλανδίας Κ21
Κατηγορία:Ποδοσφαιριστές Εθνικής Ισλανδίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Βίκινγκ ΦΚ
Κατηγορία:Ποδοσφαιριστές ΦΚ Μπούντε/Γκλιμτ
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άστον Βίλα
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στην Ελβετία
Ρίο Γκράντε ντο Σουλ

Η **Ρίο Γκράντε ντο Σουλ** (πορτογαλικά: *Rio Grande do Sul*) είναι η νοτιότερη πολιτεία της Βραζιλίας, που βρίσκεται στη Νότια Περιοχή της. Πρωτεύουσα της πολιτείας είναι το Πόρτο Αλέγκρε. Στα βόρεια συνορεύει με την πολιτεία Σάντα Καταρίνα, νότια με την Ουρουγουάη και δυτικά με την Αργεντινή. 

Η Ρίο Γκράντε ντο Σουλ είναι η πέμπτη σε πληθυσμό πολιτεία της Βραζιλίας με 11.247.972 κατοίκους, η ένατη μεγαλύτερη με έκταση 281.748,5 τ.χλμ. και η τέταρτη με βάση το ΑΕΠ της χώρας (331 δυσ.$, έρχεται μετά το Σάο Πάολο, το Ρίο ντε Τζανέιρο και το Μίνας Ζεράις).

Στα νότια της πολιτεία βρίσκονται τα ερείπια της ιεραποστολής του Σάο Μιγκέλ ντας Μισσόες, που αποτελούν Μνημείο Παγκόσμιας Κληρονομιάς.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Ερμής ο Προπυλαίος

[μικρογραφία|Ρωμαϊκό αντίγραφο του Ερμή Προπυλαίου του δέκατου τέταρτου αιώνα από την [Πέργαμος|Πέργαμο  (Αρχαιολογικά Μουσεία της Κωνσταντινούπολης, αρ. 1433)]]
**Ο Ερμής ο Προπυλαίος** ήταν άγαλμα που φιλοτεχνήθηκε από τον γλύπτη Αλκαμένη στα τέλη του 5ου αι. π.Χ.. Βρέθηκε αντίγραφο της κεφαλής σε στήλη των Ρωμαϊκών χρόνων που φέρει την επιγραφή:
: Εἰδήσεις Ἀλκαμένεως περίκαλλες ἄγαλμα. Ἑρμᾶν τὸν Προπυλαίον εἴσατο Περγάμιος. Γνῶθι σεαυτόν.

## Βιβλιογραφία
* A. Conze, "Hermes Propylaios" in *Sitzungsberichte der Berliner Akademie der Wissenschaften* (1904) pp.&nbsp;69–71
* J. E. Francis, "Re-writing Attributions: Alkamenes and the Hermes Propylaios," in Kim J. Hartswick, Mary Carol Sturgeon, edd., *Stephanos: studies in honor of Brunilde Sismondo Ridgway* (University of Pennsylvania Museum of Archaeology, 1998. ISBN 978-0-924171-52-9 pp.&nbsp;61–68
* F. Winter, *Altertümer von Pergamon. VII. Die Skulpturen* (1928) pp.&nbsp;48–55, no. 27

Κατηγορία:Αγάλματα
Παρά

Η **Παρά** (πορτογαλικά: *Pará*) είναι πολιτεία της Βραζιλίας. Γεωγραφικά βρίσκεται στα βόρεια της χώρας και συνορεύει βόρεια με την πολιτεία Αμαπά, τη Γουιάνα και το Σουρινάμ, ανατολικά με τις πολιτείες Μαρανιάο και Τοκαντίνς, νότια με το Μάτο Γκρόσο, και δυτικά με την Αμαζόνας και Ροράιμα. Στα βορειοανατολικά βρέχεται από τον Ατλαντικό. Διοικητικό της κέντρο είναι Μπελέμ. Έχει πληθυσμό 7.581.051 κατοίκους (9η θέση) και έκταση 1.247.950 τετ.χλμ. Η Παρά είναι δεύτερη πολιτεία σε έκταση της Βραζιλίας. 

Στην γλώσσα του γηγενούς πληθυσμού η ονομασία της πολιτείας σημαίνει "*ποταμός*".

Η Παρά διοικητικά διαιρείται σε έξι μεσοπεριοχές και 22 μικροπεριοχές και έχει 185 δήμους. Η βάση της οικονομάς της είναι γεωργία και εξόρυξη των ορυκτών. 

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Θόδωρος Παπαντίνας

Ο **Θόδωρος Παπαντίνας** ή **Τέρρυ Παπαντίνας** (27 Ιανουαρίου 1951 - 19 Ιουνίου 2016) ήταν Ελληνοαμερικανός ροκ μουσικός που ξεχώρισε στην Ελλάδα κατά τη δεκαετία του '70.

## Βιογραφία
Γεννήθηκε στην Καστοριά το 1951. Μεγάλωσε στη Νέα Υόρκη και το 1967 επέστρεψε στην Ελλάδα. Δραστηριοποιήθηκε μουσικά στη Θεσσαλονίκη. Ήταν σημαντική μορφή του ελληνικού ροκ, με το κιθαριστικό του παίξιμο να ξεχωρίζει εκείνη την εποχή. Έπαιξε με συγκροτήματα όπως οι Fratelli, οι Μακεδονομάχοι και οι Bicycle, έχοντας συνεργασία -μεταξύ άλλων- με τους Διονύση Σαββόπουλο, Παύλο Σιδηρόπουλο και Νίκο Παπάζογλου. Το 2009, γυρίστηκε ένα ντοκιμαντέρ από τον Δημήτρη Αθυρίδη, με θέμα τη ζωή του, με τίτλο «*T 4 Trouble and the Self-Admiration Society, The Life and Music of Terry Papantinas*». Πέθανε στις 19 Ιουνίου 2016.

## Πηγή


Κατηγορία:Αμερικανοί ελληνικής καταγωγής
Κατηγορία:Έλληνες κιθαρίστες
Εμμανουήλ Μαχαίρας

Ο **Εμμανουήλ Μαχαίρας** (1878 - 20 Ιουνίου 1940) ήταν Έλληνας συνδικαλιστής και πολιτικός.

## Βιογραφικά στοιχεία
Γεννήθηκε το 1878 και εργάστηκε ως σιδηροδρομικός στον Πειραιά, όπου και πολιτεύτηκε.

 Ήταν επικεφαλής του βενιζελικού κόμματος (Κόμμα των Πειραιωτών) που περιλάμβανε αντιπροσώπους λιμενεργατών του Πειραιά, των άλλων μεγάλων λιμανιών της χώρας και των νησιών.

Εξελέγη, στην δεύτερη κατανομή, βουλευτής Πειραιώς με την Ένωση Φιλελεθέρων (Κόμμα Εθνικών Φιλελευθέρων) το 1926 συλλέγοντας 2.517 ψήφους.  Επανεξελέγη βουλευτής με το Κόμμα Φιλελευθέρων στις εκλογές του 1928.

Πέθανε το 1940.

## Παραπομπές


Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Μετρήσεις αποστάσεων (κοσμολογία)

Οι **μετρήσεις αποστάσεων** χρησιμοποιούνται στη φυσική κοσμολογία να δώσει μια φυσική έννοια της απόστασης μεταξύ δύο αντικειμένων ή γεγονότων στο σύμπαν. Συχνά χρησιμοποιούνται για να συνδέσουν κάποια *παρατηρήσιμη* ποσότητα (όπως είναι η φωτεινότητα ενός μακρινού κβάζαρ, η μετατόπιση προς το ερυθρό ενός μακρινού γαλαξία, ή το γωνιακό μέγεθος των ακουστικών αιχμών του φάσματος ισχύος CMB) με μια άλλη ποσότητα που δεν είναι *άμεσα* παρατηρήσιμη, αλλά είναι πιο βολική για τους υπολογισμούς (όπως η ομοκινητικές συντεταγμένες ενός κβάζαρ, γαλαξία, κλπ.). Οι μετρήσεις αποστάσεων που συζητούνται εδώ, όλες εκπίπτουν στην κοινή έννοια της Ευκλείδειας απόστασης με χαμηλή μετατόπιση προς το ερυθρό.

Σύμφωνα με την τωρινή κατανόηση της κοσμολογίας, οι μετρήσεις αυτές υπολογίζονται στο πλαίσιο της γενικής σχετικότητας, όπου η λύση Friedmann–Lemaître–Robertson–Walker χρησιμοποιείται για να περιγράψει το Σύμπαν.

## Επισκόπηση
Υπάρχουν μερικοί διαφορετικοί ορισμοί της "απόστασης" στην κοσμολογία η οποίες όλες συμπίπτουν για αρκετά μικρές ερυθρές μετατοπίσεις (redshift). Οι εκφράσεις για αυτές τις αποστάσεις είναι πιο πρακτικές όταν γράφονται ται ως συναρτήσεις της ερυθρής μετατόπισηςαφού η μετατόπιση είναι πάντα η παρατηρήσιμη ποσότητα. Μπορούν εύκολα να γραφτεί ως συναρτήσεις του συντελεστή κλίμακας (scale factor), κοσμικού  ή σύμμορφου χρόνου καθώς και με έναν απλό μετασχηματισμό μεταβλητών. Αφού οριστεί η αδιάστατη παράμετρος Hubble και η απόσταση Hubble, η σχέση μεταξύ των διαφορετικών αποστάσεων γίνεται προφανής.

: E(z)=\sqrt{\Omega_m(1+z)^3+\Omega_k(1+z)^2+\Omega_\Lambda}
Εδώ, \Omega_m είναι η συνολική πυκνότητα ύλης, \Omega_\Lambda είναι η πυκνότητα της σκοτεινής ενέργειας, \Omega_k = 1-\Omega_m-\Omega_\Lambda αντιπροσωπεύει την καμπυλότητα, H_0 είναι η παράμετρος Hubble σήμερα και c η ταχύτητα του φωτός. Η παράμετρος Hubble για μια δεδομένη ερυθρή μετατόπιση είναι τότε H(z) = H_0 E(z).

Κατηγορία:Φυσική κοσμολογία
Κατηγορία:Φυσικά μεγέθη
Μαρανιάο

Το **Μαρανιάο** (πορτογαλικά: *Maranhão*) είναι πολιτεία στα βορειοανατολικά της Βραζιλίας. Στα δυτικά συνορεύει με την Παρά, στα νοτιά με το Τοκαντίνς και στα ανατολικά με το  Πιαουί. Στα βόρεια βρέχεται από τον Ατλαντικό. Πρωτεύουσα της είναι Σάο Λουίς. Έχει πληθυσμό 6.574.789 κατοίκους (10η θέση) και έκταση 331.935,507 τ.χλμ. (8η θέση).

Το Μαρανιάο βρίσκεται στα βόρεια του Βραζιλιανικού υψίπεδου. Λιμάνια της πολιτείας είναι Σάο Λουίς και Ικάτο. Στο Μαρανιάο βρίσκεται το διαστημικό κέντρο Αλκαντάρα (πορτογαλικά: *Centro de Lançamento de Alcântara*). 

Η πολιτεία Μαρανιάο διοικητικά διαιρείται σε πέντε μεσοπεριοχές και 21 μικροπεριοχές και έχει 217 δήμους.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
More Than a Feeling

To **More Than a Feeling** είναι ένα τραγούδι του αμερικανικού ροκ συγκροτήματος Boston, το οποίο κυκλοφόρησε στο ντεμπούτο δίσκο της μπάντας, το 1976, *[[Boston (άλμπουμ)|Boston]]*, από την Epic Records.  Το τραγούδι γράφτηκε από τον Τομ Σκολζ. Μετά από ένα μήνα κυκλοφόρησε και ως single, το οποίο έφτασε έως το νούμερο 5 του  *[[Billboard Hot 100]]*. 

Πρόκειται για ένα από τα δημοφιλέστερα τραγούδια του συγκροτήματος με αρκετές διακρίσεις. Μεταξύ άλλων ο τηλεοπτικός σταθμός *[[VH1]]*, το κατέταξε 39ο στα *Καλύτερα Hard Rock Τραγούδια όλων των εποχών*. Επίσης, στον κατάλογο με τα 500 Σπουδαιότερα Τραγούδια όλων των εποχών, του περιοδικού *[[Rolling Stone]]*, κατατάχθηκε 500ο.

## Παραπομπές


## Εξωτερικοί σύνδεσμοι
* Full lyrics of the song at Allmusic

Κατηγορία:Τραγούδια του 1976
Κατηγορία:Singles του 1976
Κατηγορία:Singles της Epic Records
Κατηγορία:Singles (ντεμπούτο)
Άκρε

Η **Άκρε** (πορτογαλικά: *Acre*) είναι αραιοκατοικημένη ομόσπονδη πολιτεία της Βραζιλίας και αποτελεί τμήμα της Βόρειας Περιοχής της χώρας. Βόρεια συνορεύει με την πολιτεία Αμαζόνας, ανατολικά με τη Ροντόνια, νοτιοανατολικά με τη Βολιβία και νοτιοδυτικά με το Περού. Πρωτεύουσά της είναι το Ρίου Μπράνκου.

Η Άκρε διοικητικά διαιρείται σε δύο μεσοπεριοχές και πέντε μικροπεριοχές, και έχει δύο δήμους. Η πολιτεία έχει πληθυσμό 758.786 κατοίκους (απογραφή 2012) και έκταση 152.581 τ.χλμ.. Η βάση της οικονομίας της είναι η εξόρυξη ορυκτών.

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Πίτερ Κλες

Ο **Πίτερ Κλες** (φλαμανδικά: **Pieter Claesz**, περ. 1597 – 1 Ιανουαρίου 1660 ) ήταν Φλαμανδός ζωγράφος νεκρών φύσεων, ο οποίος δραστηριοποιήθηκε στην Ολλανδία κατά την περίοδο της ολλανδικής Χρυσής Εποχής.

## Βιογραφία

Ο Κλες γεννήθηκε στο Μπέρχεμ του σημερινού Βελγίου, κοντά στην Αμβέρσα. Το 1620 έγινε μέλος στη Συντεχνία του Αγίου Λουκά της πόλης, αλλά το 1621 μετοίκησε στο Χάαρλεμ, όπου γεννήθηκε ο γιος του, ο επίσης ζωγράφος Νικολάες Πίτερσον Μπέρχεμ. Αυτός και ο Βίλλεμ Κλέσον Χέντα, ο οποίος επίσης εργαζόταν στο Χάαρλεμ, ήταν οι σημαντικότεροι εκπρόσωποι του είδους ζωγραφικής που αποκλήθηκε "ontbijt" (απεικόνιση σκευών δείπνου). Χρησιμοποιούσαν ήπιες, σχεδόν μονοχρωματικές παλέτες, με τον λεπτό χειρισμό του φωτισμού και των υφών να αποτελούν το κύριο μέσο έκφρασης. Ο Κλες εν γένει επέλεγε αντικείμενα πιο καθημερινής χρήσης σε σχέση με τον Χέντα, αν και τα κατοπινά του έργα έγιναν περισσότερο πολύχρωμα και διακοσμητικά. Οι νεκρές φύσεις του Κλες συνήθως εξυπηρετούν αλληγορικούς σκοπούς, με τα απεικονιζόμενα κρανία να υπενθυμίζουν το θνητό του ανθρώπου. Ορισμένες συνθέσεις του ανήκουν ειδικότερα στο είδος των *βάνιτας* (*vanitas*), δηλαδή σε εκείνες τις αλληγορικές νεκρές φύσεις που συμβολίζουν τη ματαιότητα των επίγειων απολαύσεων.

Οι δυο καλλιτέχνες δημιούργησαν διακεκριμένη παράδοση στη ζωγραφική νεκρών φύσεων στο Χάαρλεμ. 

## Κληρονομιά
Ο Κλες καταγράφεται στη Συντεχνία του Αγίου Λουκά του Χάαρλεμ ως δάσκαλος του γιου του, Νικολάες Μπέρχεμ, το 1634 αλλά ο Νικολάες προτιμούσε να ζωγραφίζει τοπία αντί για νεκρές φύσεις και αργότερα, μετά από κάποιο ταξίδι, επέδειξε ταλέντο στη μουσική. Ο Κλες είχε, εκτός από τον γιο του, μαθητές τους Έφερτ φαν Ελστ, Φλόρις φαν Ντάικ, Κρίστιαν Μπέρεντζ, Φλόρις φαν Σχόοτεν και Γιαν Γιανς Τρεκ.

## Φωτοθήκη


File:Pieter Claesz. - Stilleven met kalkoenpastei - Google Art Project.jpg|*Stilleven met kalkoenpastei*, Νεκρή φύση με πίτα γαλοπούλας, λάδι σε πάνελ, 1627
File:Claesz., Pieter - Still Life with Musical Instruments - 1623.jpg|Νεκρή φύση με μουσικά όργανα, 1623.

 
File:Pieter CLAESZ. - A still life with a roemer, a crab and a peeled lemon - Google Art Project.jpg|Νεκρή φύση με γυάλινο κύπελλο (roemer), ένα καβούρι κι ένα ξεφλουδισμένο λεμόνι
File:Pieter Claesz - Still Life with Fruit and Roemer - Google Art Project.jpg|Νεκρή φύση με φρούτα, ψωμί κι ένα κύπελλο (roemer) 

File:Pieter Claesz - Tafel mit Hummer, Silberkanne, großem Berkemeyer, Früchteschale, Violine und Büchern.jpg|Νεκρή φύση με οικιακά ασημικά κι έναν αστακό
File:Pieter Claesz - Still Life (1643).jpg|Νεκρή φύση, λάδι σε πάνελ, 1643



## Παραπομπές


## Εξωτερικοί σύνδεσμοι

* Pieter Claesz at PubHist
* National Gallery of Art

Κατηγορία:Φλαμανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Citroën C6 (2016)

Το **Citroën C6** δεύτερης γενιάς είναι ένα μεσαίο πολυτελές αυτοκίνητο της κατηγορίας Ε, από τη γαλλική αυτοκινητοβιομηχανία Citroën. Κατασκευαζόταν από την κοινοπραξία **Dongfeng Peugeot-Citroën Automobiles** στην πόλη Γουχάν της Κίνας από τον Απρίλιο του 2016 έως το 2023 και, αντίθετα με το αρχικό Citroën C6 των ετών 2005 - 2012, το C6 δεύτερης γενιάς προοριζόταν αποκλειστικά για την κινεζική αγορά.

## Εξέλιξη και παρουσίαση

Το σημερινό C6 εξελίχθηκε υπό τον κωδικό «πρότζεκτ X81» και με βάση την πλατφόρμα του Peugeot 508, αλλά με μακρύτερο μεταξόνιο, με το συνολικό του μήκος να προσεγγίζει οριακά τα 5 μέτρα, και χωρίς να έχει καμία συγγένεια με το αρχικό Citroën C6. Οι πρώτες φωτογραφίες του C6 δεύτερης γενιάς άρχισαν να διαρρέουν στο Διαδίκτυο τον Μάρτιο του 2016, ενώ στις 12 Απριλίου αποκαλύφθηκαν από τη Citroën η εξωτερική και εσωτερική του αισθητική, σε σχετική δημόσια εκδήλωση.
[thumb|left|Η παρουσίαση του Citroën C6 δεύτερης γενιάς στο Σαλόνι Αυτοκινήτου στο [Πεκίνο το 2016.]]

Η επίσημη παρουσίαση του μοντέλου, που είναι κλασικό 4-πορτο σεντάν, έλαβε χώρα στις 25 Απριλίου 2016, στο Σαλόνι Αυτοκινήτου στο Πεκίνο, και η παραγωγή του ξεκίνησε τον Οκτώβριο του 2016, από την κοινοπραξία **Dongfeng Peugeot-Citroën Automobiles**. Τον Μάιο του 2019, το μοντέλο υπέστη κάποιες αναβαθμίσεις στους κινητήρες του, με οριακές αυξήσεις ισχύος και βελτίωση οικονομίας καυσίμων, καθώς και με εκπλήρωση ακόμα αυστηρότερων προδιαγραφών στις εκπομπές καυσαερίων. Τελικώς όμως, η παραγωγή του διακόπηκε οριστικά το 2023 και χωρίς απευθείας διάδοχο, λόγω χαμηλών πωλήσεων.

Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.

## Τεχνικά στοιχεία

## Ετήσια παραγωγή
thumb|right|Citroën C6 δεύτερης γενιάς στην Κίνα, σε φωτογραφία τον Δεκέμβριο του 2018.
thumb|right|Το σαλόνι ενός Citroën C6 δεύτερης γενιάς στην Κίνα, τον Ιούνιο του 2023, εδώ με τον αναλογικό πίνακα οργάνων. Ωστόσο, αρκετά αντίτυπα κυκλοφόρησαν με τον προαιρετικό πλήρως ψηφιακό πίνακα οργάνων.

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Δείτε επίσης
* Citroën C6 πρώτης γενιάς (2005 - 2012)
* Citroën C6 Lignage

## Αναφορές


## Εξωτερικοί σύνδεσμοι

* Salon de Pékin – Nouvelle Citroën C6 (2016) : Loin des yeux, loin du coeur.
* Citroën C6 II (2016) : le vaisseau amiral est paré pour la Chine.

Κατηγορία:Μοντέλα Citroën
Κατηγορία:Αυτοκίνητα πολυτελείας
Κατηγορία:Γαλλικά αυτοκίνητα
Γουλιέλμος Β΄ της Απουλίας

Ο **Γουλιέλμος Β΄ της Απουλίας και της Καλαβρίας** (*Guglielmo II di Puglia*, 1095 - 28 Ιουλίου 1127) μέλος του Οίκου των Ωτβίλ και Δούκας της Απουλίας και της Καλαβρίας (1111 - 1127) ήταν γιος και διάδοχος του Ρογήρου Α' της Απουλίας. Η μητέρα του Αδέλα της Φλάνδρας ήταν κόρη του Ροβέρτου Α΄ της Φλάνδρας και είχε παντρευτεί σε πρώτο γάμο τον Βασιλιά της Δανίας Άγιο Κνούτο, ετεροθαλής αδελφός του ήταν ο Κάρολος Α΄ της Φλάνδρας.

## Δούκας της Απουλίας και της Καλαβρίας

Διαδέχθηκε τον πατέρα του σε ηλικία 16 ετών (1111) υπό την κηδεμονία της μητέρας του Αδέλας μέχρι την ενηλικίωση του. Ο Γουλιέλμος Β΄ αποδείχτηκε ανίκανος όπως ο πατέρας του να κυβερνήσει τις κτήσεις του στην Ιταλική χερσόνησο, διεκδικώντας την Κομητεία της Σικελίας συγκρούστηκε με τον ξάδελφο του Ρογήρο Β΄ της Σικελίας. Ο Πάπας Κάλλιστος Β΄ τους έπεισε σε συμβιβαστική λύση, να παραιτηθεί ο Γουλιέλμος Β΄ από τα δικαιώματα του στη Σικελία και την Καλαβρία, σε αντάλλαγμα ο Ρογήρος Β΄ θα του παρείχε βοήθεια για να αντιμετωπίσει τον στασιαστή Ιορδάνη του Αριάνο (1121).
Ο Γουλιέλμος Β΄ θεωρείται από τους σύγχρονους ιστορικούς ασήμαντη προσωπικότητα, οι ευγενείς και οι βαρόνοι της εποχής του ωστόσο του είχαν τεράστιο σεβασμό, υμνούσαν την ανδρεία και τον χαρακτήρα του.

## Διαδοχή

Παντρεύτηκε μία κόρη του Ροβέρτου κόμη του Καράτζο (1114) αλλά δεν απέκτησε παιδιά. Τον διαδέχτηκε ο εξάδελφος τού πατέρα του και πρώην εχθρός του Ρογήρος Β΄ της Σικελίας σαν μοναδικός κληρονόμος του Οίκου των Ωτβίλ (1127). Ο Ρογήρος Β΄ θα ενώσει την Κομητεία της Σικελίας με την Κομητεία της Απουλίας & της Καλαβρίας, και θα δημιουργήσει το Βασίλειο της Σικελίας.

## Παραπομπές
 		


## Πηγές
*Houben, Hubert (2002). Roger II of Sicily: A Ruler Between East and West. Cambridge University Press.
*Matthew, Donald (1992). The Norman Kingdom of Sicily. Cambridge University Press.

Κατηγορία:Οίκος των Ωτβίλ
Κατηγορία:Δούκες της Απουλίας
Κατηγορία:Δούκες του Αμάλφι
Σάντα Καταρίνα (πολιτεία)

Η **Σάντα Καταρίνα** (πορτογαλικά: *Santa Catarina*) είναι πολιτεία της Βραζιλίας. Γεωγραφικά βρίσκεται στα νότια της χώρας και συνορεύει βόρεια με την πολιτεία Παρανά, νότια με το Ρίο Γκράντε ντο Σουλ, και δυτικά με την Αργεντινή. Στα ανατολικά βρέχεται από τον Ατλαντικό. Διοικητικό της κέντρο είναι η Φλοριανόπολις. Έχει πληθυσμό 6.248.436 κατοίκους (11η θέση) και έκταση 95.703,5 τετ.χλμ. (20η θέση). 

Η Σάντα Καταρίνα διοικητικά διαιρείται σε έξι μεσοπεριοχές και 20 μικροπεριοχές και έχει 295 δήμους, είναι κέντρο εξόρυξης γαιάνθρακα και αποτελεί γνωστό τουριστικό κέντρο.  

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας